**Kitöltési útmutató**

**Az egyéni továbbképzési terv elkészítéséhez**

Az útmutató célja, hogy segítséget nyújtson az egyéni továbbképzési terv elnevezésű formanyomtatvány kitöltéséhez (3.).

**Egyéni továbbképzési terv kitöltése**

**Név, rendfokozat:** a továbbképzésre kötelezett neve, rendfokozata

**Születési hely, idő:** a továbbképzésre kötelezett születési helye, ideje

**Elérhetőségek:** a továbbképzésre kötelezett BM telefonszáma, városi

telefonszáma, szolgálati mobil, e-mail elérhetőségei

**Belügyi szerv:** a belügyi szerv hivatalosan használt, rövidítés nélküli

megnevezése

**Szolgálati hely:** a továbbképzésre kötelezett szolgálati helyének és szervezeti

egységének hivatalosan használt, rövidítés nélküli megnevezése

**Szolgálati beosztás:** a továbbképzésre kötelezett szolgálati beosztása

**A továbbképzési időszak kezdete:**

Az első továbbképzési időszak 2014. január 01-jén indul. A továbbképzési időszak 4 éves periódusokat foglal magába. Próbaidős állomány esetében a továbbképzési időszak a próbaidő leteltét követően kezdődik meg. A hivatásos állomány tagjának továbbképzési kötelezettsége a rá vonatkozó öregségi nyugdíjkorhatár elérését megelőző 5. évet követően szűnik meg. Azon hivatásos állományba vett személyek esetében, akiket próbaidő nélkül vettek állományba, azok számára a továbbképzési időszak az állományba vétellel kezdődik.

**Az előírt továbbképzési pontok száma:**

A tárgy évre tervezett pontokat kell megadni. A 4 éves időszakra szintek szerint vannak meghatározva a pontszámok. Az előírt pontokat a teljes tanulmányi időszakban kell megszerezni.

**A továbbképzésre tervezett munkanapok száma:**

A továbbképzésre tervezett munkanapok számát kell beírni, ami nem haladhatja meg a 15 munkanapot.

**Az egyéni teljesítményértékelés és minősítés alapján az alábbi szakmai továbbképzéseken, illetve kompetenciafejlesztéseken kell részt vennie:**

**Szakmai továbbképzések:**

Azokat az ismereteket, témaköröket kell felsorolni, amelyek ismétlése, bővítése, fejlesztése szükséges az adott munkakör hatékonyabb és színvonalasabb ellátása érdekében.

**Kompetenciafejlesztések:**

A belügyminiszter irányítása alatt álló egyes fegyveres szervek hivatásos állományú tagjai teljesítményértékelésének ajánlott elemeiről, az ajánlott elemek alkalmazásához kapcsolódó eljárási szabályokról, a minősítés rendjéről és a szervezeti teljesítményértékelésről szóló 26/2013. (VI. 26.) BM rendelet 1. mellékletében meghatározott kompetenciatérkép alapján fejlesztendő kompetenciák felsorolása.

**A továbbképzési kötelezettség teljesítése, az alábbi belső továbbképzési programok alapján:**

Azoknak a belső továbbképzési programoknak a felsorolása, amelyek részvételére tervezik a továbbképzésre kötelezettet.

**A továbbképzési kötelezettség teljesítése, az alábbi minősített továbbképzési programok alapján:**

Azoknak a minősített továbbképzési programoknak a felsorolása, amelyek részvételére tervezik a továbbképzésre kötelezettet.

**A továbbképzési kötelezettség teljesítése, az alábbi központi továbbképzési programok alapján:**

Azoknak a központi továbbképzési programoknak a felsorolása, amelyek részvételére tervezik a továbbképzésre kötelezettet.

**A továbbképzésre kötelezettek által választott továbbképzési programok:**

A továbbképzésre kötelezetteknek is lehetősége van kiválasztani azokat a továbbképzési programokat, amelyeken részt szeretne venni. Ezek lehetnek belső, minősített és közszolgálati továbbképzések.